Puigdemont, camí de l'exili?\nGairebé a la mateixa hora que el fiscal general de l'Estat, José Manuel Maza, presentava a Madrid l'anunciada querella contra el president, el Govern i el Parlament per diversos delictes, entre ells el de rebel·lió, que comporta pena de fins a 30 anys de presó, es feia públic que Carles Puigdemont i diversos membres del seu Govern eren a Brussel·les i exploraven la possibilitat de sol·licitar a Bèlgica asil polític. Horas després es feia públic que un qualificat lletrat belga, Paul Bekaert, especialista en drets humans i extradicions, l'estava assessorant i havia acceptat el cas del president.\nEn un nou gir argumental i davant de la contundència de la querella del ministeri fiscal i la convicció que no tindrien un judici just, Carles Puigdemont s'hauria decidit a jugar a fons la carta de l'exili com una via per situar al cor d'Europa el problema català amb totes les conseqüències. Almenys cinc consellers serien amb ell a Brussel·les, dos del PDeCAT -Meritxell Borràs i Joaquim Forn- i tres d'Esquerra -Toni Comín, Dolors Bassa i Meritxell Serrés- . Cinc més estarien a Catalunya, començant pel vicepresident, Oriol Junqueras, amb una intensa activitat pública aquest dilluns, i que a la nit va confirmar a TV3 que s'havia reunit amb Jordi Turull, Raül Romeva, Carles Mundó i Josep Rull. No és segur que algun d'aquests quatre no hagi viatjat també més tard a Brussel·les. Dels altres dos restants, Clara Ponsatí i Lluís Puig, hi ha menys informació, encara que a la primera se la situa a Escòcia.\nAquest és el quadre en aquests moments en espera de la compareixença pública del president aquest dimarts a Brussel·les, anunciada per a dos quarts d'una.\nFins aleshores, tres reflexions. La primera, la fragilitat de la República proclamada divendres al Parlament. A hores d'ara, és obvi que no s'han fet passos i no es donaran perquè prengui vida amb mesures efectives i reals sobre els ciutadans. La seva defensa per part de l'independentisme, en tot cas, té a veure amb mantenir les posicions i resistir i no amb continuar avançant. Govern, PDeCAT, Esquerra i les entitats sobiranistes semblen estar d'acord en privat amb aquesta anàlisi.\nEn segon lloc, l'exili. Al món independentista hi ha visions diferents sobre això. La presentació de la querella ha fet molt mal en alguns membres del Govern. I hi ha una incertesa alta sobre quina seria la posició final de la justícia belga, que és la que s'hauria de pronunciar. Si es fa el pas, no és el mateix que es concedeixi que es rebutgi. El primer cas acabaria tenint conseqüències en la política europea i reforçaria la imatge d'una justícia polititzada a Espanya. Però i si és rebutjada la petició d'asil?\nFinalment, com es combinen els tres escenaris República, exili i eleccions. En molt poques dates, la dinàmica a Catalunya serà electoral i als comicis es presentaran Esquerra i PDeCAT. Pensa anar Puigdemont a les eleccions? I els dos Jordis hi seran, a les candidatures que es formin? La CUP, inicialment reticent, acceptarà presentar-se, perquè els seus vots no acabin perdent-se o anant a alguna força no independentista? En qualsevol tipus de debat val la pena ordenar les carpetes que s'obren i en aquest moment tan complicat de la vida de Catalunya, moltes vegades un té la sensació que l'urgent acaba imposant-se a l'important.


CIU reclama enllaçar els trens regionals de tarragona i reus amb l'aeroport del prat\nCIU vol que els trens regionals de tarragona i reus estiguin enllaçats amn l'aeroport del prat\nEl Grup Municipal recorda que la nova línia 9 de metro és de tots els ciutadans de Catalunya\nActualitzada 14/03/2016 a les 16:11\nEl Grup Municipal de Convergència i Unió (CiU) a l’Ajuntament de Tarragona presentarà, en el Plenari d’aquest divendres dia 18 de març, una moció en la qual reclama al Govern de la Generalitat de Catalunya que incorpori una parada a l’estació del Prat de Llobregat en la majoria de serveis regionals del sud. L’objectiu és potenciar l’intercanvi amb el metro i millorar l’accés a l’aeroport de Barcelona des de Tarragona i Reus. «La línia 9 de metro també és nostra», ha manifestat el Portaveu de CiU, Albert Abelló, que considera que aquesta infraestructura, una de les més importants mai impulsada per la Generalitat, «ha de beneficiar a tots els ciutadans de Catalunya».\n«De les 26 expedicions diàries entre el sud de Catalunya i Barcelona, només dues paren a l’estació del Prat de Llobregat», ha lamentat Abelló, que ha assenyalat que això provoca que els usuaris no puguin accedir directament a l’aeroport i «es vegin obligats a entrar a Barcelona, fer intercanvi a l’estació de Sants i tornar enrere per anar a l’aeroport». «Actualment, anar de Tarragona a l’aeroport de Barcelona suposa un temps d’1 hora i 31 minuts. Si s’inclogués la parada dels trens regionals a l’estació del Prat de Llobregat, ens estalviaríem gairebé 20 minuts», ha explicat el Portaveu de CiU.\nAbelló ha recordat que arran de la inauguració, el passat mes de febrer, del nou tram de la línia 9 de metro, l’estació del Prat de Llobregat s’ha convertit en una potencial zona d’intercanvi entre els diferents serveis de transport ferroviari per a la millora de la connexió amb l’aeroport del Prat de Barcelona i la resta del territori de Catalunya. «L’estació del Prat connecta amb la terminal 2 de l’aeroport cada 30 minuts», ha assenyalat el Portaveu de CiU, que també ha apuntat que amb la posada en marxa de la línia 9 de metro en el tram Aeroport - Zona Universitària, hi ha una nova connexió ferroviària entre Barcelona i la terminal 1, amb parada a l’estació del Prat de Llobregat.


Infantil B - CE Llinars (El partit de la setmana) - Futbol Club Sant Celoni | Web Oficial\nAquest diumenge, el partit de la setmana ha sigut l’infantil B – CE LLinars. Un partit importantíssim, on estava en joc, el primer lloc a la classificació. El Municipal (Amb una bona entrada), ha gaudit des del primer moment, la superioritat en el joc del nostre Infantil, que no ha deixat cap oportunitat al rival. El primer gol el va anotar l’Eric Jular amb un xut des de la frontal de l’area, al minut 10. Alex Jurado va fer el segon gol al minut 15, després d’una bona convinació.\nGol D’Alex Jurado (2-0)\nEl tercer gol va arribar amb un córner al minut 23. Eric Jular va aprofitar una bona centrada per fer el que seria el seu 2n gol del partit.\nGol D’Eric Jular, Minut 23\nEl resultat al descans era de 3-0 favorable al FC Sant Celoni. La segona part va ser gairabé, una rèplica de la primera, bon joc, superioritat, l’afició entregada, i poc tardarien en marcar el quart. Al minut 55, després d’una altra pilota parada, Eric Jular posa el cap i marca el 4-0. 5 minuts després, el mateix Eric, aprofita un penal i marca el definitiu 5-0.\nLes paraules de Carles Morera després del partit\nClassificació oficial després del partit


Més de 14 anys de presó per als segrestadors d'Iglesias\nLa Sala Penal de l'Audiència Nacional ha condemnat els quatre etarres que el 1993 varen segrestar l'empresari basc Julio Iglesias Zamora a 14 anys i 8 mesos de presó, segons la sentència d'aquest òrgan judicial.\nL'Audiència Nacional condemna José Luis Erostegi Iraguren, Javier Ugarte Villar, Jesús María Uribetxebarria Bolinaga i José Miguel Gaztelu Otxandorena pel delicte de detenció il·legal, amb els agreujants genèrics d'acarnissament, traïdoria i disfressa, i els obliga a indemnitzar la seva víctima amb cinc milions de pessetes entre tots.\nNo obstant això, s'estima que els condemnats no hauran d'indemnitzar Ikusi, l'empresa del segrestat, en no haver estat acreditats els danys patits pels atemptats dels quals va ser objecte per no pagar l'impost revolucionari. L'empresari basc va ser segrestat el 5 de juliol de 1993 al seu domicili, i restà en el poder dels seus segrestadors fins el 29 d'octubre d'aquest mateix any, quan va ser alliberat. Tanmateix, la sentència feta pública ahir no especifica la quantitat abonada per Iglesias Zamora a la banda terrorista ETA per ser posat en llibertat.


INQUIETUDES: Sobre pensions i les mentides que ens expliquen.\nSobre pensions i les mentides que ens expliquen.\nM’aixeco del llit amb les pensions rondant-me pel cap i em dic a mi mateixa que és certa aquella afirmació que diu que “una mentida repetida mil vegades acaba convertint-se en veritat”. I no és que això sigui ben bé així, el que passa és que la gent de tant sentir-ho ens ho acabem creient. I el més important és que acabem modificant les nostres accions en funció de la cantinela, que forma part d’una estratègia molt ben construïda per aconseguir uns resultats que, sorpresa!, acaben donant uns molts bons rèdits als sectors que dominen l’economia en el nostre món.\nFa ja uns quants anys que se’ns va dient que les generacions actuals no cobrarem pensions i que el més aconsellable és que ens fem un pla de jubilació privat per assegurar-nos una vellesa amb dignitat. Una cançoneta que va conformant l’imaginari col.lectiu i que aconsegueix que molta gent senti por, incertesa i alarma, i que d’altres amb, potser, un pel més de capacitat crítica, sentim ràbia i necessitat d’explicar el què realment ocorre.\nÉs veritat que hi ha atur estructural i que la piràmide de població s’està invertint; que hi ha menys persones cotitzant a la Seguretat Social i per quantitats menors, degut a la reducció dels salaris i més persones en edat de cobrar una jubilació.\nI també és veritat que tot i que hi treballa menys gent, la producció és més gran, la qual cosa hauria de significar que la riquesa i la recaptació d’impostos també és més gran. Així la capacitat de pagament de l’administració hauria de ser major.\nEl problema de les pensions no és tan la correlació inversa entre número de gent que treballa i el que ha de cobrar sinó amb quins recursos comptem per a pagar com administració.\nLes pensions es poden pagar sense problemes. El cas és que ens fan creure el contrari per tal que marxem a contractar pensions privades i així fer un negoci rodó i a llarg terme.\nEls recursos i ingressos de l’Estat provenen de diverses fonts i les pensions es poden cobrir de moltes maneres, no és obligatori que es nodreixin només de la gent que cotitza en cada moment. On diu que el pressupost de la Seguretat Social hagi de ser equilibrat comptablement parlant? Precisament per això existeix la funció redistribuidora de l’Estat, per atendre els serveis que dignifiquen la vida de la població. Per a treure d’aquí i posar allà...\nPaguem impostos per aconseguir una redistribució de la renda que permeti l’equilibri social i la dignitat de totes les persones, a través d’uns serveis públics de qualitat. Bueno, aquesta és la teoria. Perquè com ja hauríem de saber, la societat està dividida en diferents nivells de capacitat adquisitiva, en diferents grups econòmics i no tothom té els mateixos interessos. Això fa que cadascú defensi la seva part del pastís i a més en vulgui cada cop més. Amb el que dic no pretenc fer creure que tots som iguals. Certament en el grup humà hi ha diversitat de caràcters i de maneres de fer, la qual cosa no justifica les diferències creixents i abismals a nivell econòmic, perquè en definitiva en les necessitats essencials ens assemblem força les unes a les altres , les persones.\nAl meu entendre, som una societat malalta, amb manca d’empatia i espiritualitat. Ens hem educat en la necessitat de tenir cada cop més riquesa material. I és això el que fa que contínuament sentim a parlar del creixement econòmic com a motor de progrés, en la idea de que si el pastís creix hi haurà més per a tothom.\nNo ens expliquen que sigui com sigui el pastís, qui té més força s’enduu la part més grossa i no deixa ni les engrunes. La dinàmica del sistema capitalista és l’acumulació de capital en un grup cada cop més petit i a voltes més poderós.\nA l’hora, no ens volem adonar que el planeta i els recursos són limitats i que el creixement il.limitat és impossible, a més d’insostenible. D’ecologia i de canvi de model energètic en puc parlar un altre dia, perquè és quelcom imprescindible i que no estem atenent. Ja ens ho torbarem no tardant gaire.\nPer tant, vivim en una societat que pretén arreglar els problemes fent les mateixes coses que ens estan conduïnt al col·lapse. Si el volem evitar hem de fer coses diferents i això passa per canviar el model productiu i energètic, deixar de pensar en créixer, créixer, créixer, redistribuir renda i treball, deixar de pensar amb por i cooperar entre totes per aconseguir sortir endavant amb respecte entre nosaltres i pel mon que habitem.\nEl mon del treball no tornarà a ser com l’hem conegut. Els avenços tecnològics fan que no es necessiti tanta mà d’obra perquè hem augmentat moltíssim la productivitat. Aquest fruit l’hem de gaudir totes.\nPer tant el primer a aconseguir és que tothom pagui els impostos que li toquen. I no em refereixo aquí als quatre que compren sense IVA, que també, sinó als poderosos que porten els seus diners a paradisos fiscals (evasió fiscal-delicte) o els que fan servir eines com les SICAV i altres instruments d’enginyeria financera (elusió fiscal-manca d’ètica i egoïsme).\nSi aconseguim uns ingressos públics potents i una democràcia més madura amb més control, participació i responsabilitat ciutadana, probablement podrem mantenir un sistema de pensions just i uns reajustos econòmics que permetin estabilitat i menys conflicte social.\nLa riquesa i els avenços els aconseguim entre totes i si bé és cert que hi ha qui arrisca els seus diners i qui fa de motor, no és menys cert que tendir a una societat dual amb diferències cada cop més grans entre rics i pobres és garantia de desastre.\nEl capitalisme no té ànima i els danys que provoca són tan fora de mida que no s’arreglen fent caritat ni mirant cap a una altra banda. Ens toca pensar en la nostra descendència i les generacions futures i quin mon els volem deixar.\nI tornant a les pensions, hem d’exigir que surtin de les partides pressupostàries globals, que qui ha de pagar impostos no es faci el longuis. I a més heu de saber que jo no me’n refiaria gens d’un pla de jubilació privat, quan ja veiem la naturalesa de la Banca i el que l’importem la gent. En qualsevol moment poden desaparèixer amb els diners de qui els ha confiat la seva jubilació. No seria ni la primera ni la darrera vegada. Qui està en l’origen d’aquesta mal anomenada crisi, si no la Banca i els “enginyers” de les finances?\nEtiquetas: Economía y sociedad, pensiones, política


XIII Ajut per a la Investigació ALICIA LLACER" per a personal investigador jove" - Ajuts a la recerca - IISPV\nXIII Ajut per a la Investigació ALICIA LLACER" per a personal investigador jove"\nXIII Ajut per a la Investigació ALICIA LLACER” per a personal investigador jove”\n1 – Memòria de sol·licitud del projecte, model FIS.\n2 – Una còpia del DNI o NIE.\n3 – Una carta signada per la persona que tutoritza el projecte que inclogui: (a) resum de la trajectòria professional; (b) compromís a tutoritzar el projecte; (c) compromís que els fons assignats s'usin en els conceptes estipulats al projecte; (d) la situació laboral del candidat(a); (e) declaració que el projecte ha estat escrit i dissenyat per la persona que sol·licita el premi; i (f) declaració que el candidat té menys de cinc anys d'experiència en epidemiologia i/o en salut pública.


CaboSanRoque porta per tot Catalunya la seva interpretació sonora i transversal de Joan Brossa per Roberta Bosco • Mirador de les arts,\nCaboSanRoque porta per tot Catalunya la seva interpretació sonora i transversal de Joan Brossa\nDes que el 18 de novembre de 2016 CaboSanRoque va estrenar No em va fer Joan Brossa al festival Temporada Alta, la seva interpretació de l’obra primerenca de Joan Brossa des de la perspectiva del so no ha deixat de viatjar i d’aplegar èxit i entusiasme.\nI no n’hi ha per menys. Amb un conjunt d’objectes quotidians de brossiana memòria, desmanegats, reciclats i acoblats de forma creativa, CaboSanRoque, que sempre parteix del so i de la capacitat expressiva de les màquines, ha creat una instal·lació sonora, plàstica i mecànica que trasllada el visitant a un metapaisatge que evoluciona a través d’eines analògiques en moviment, llums, ombres i fum.\nCabosanroque, No em va fer Joan Brossa. Fotos: José Hevia.\nSón els paisatges que Brossa plasma en la seva prosa i poesia escènica dels anys 40 i 50, i que –com suggereix la pròpia veu del poeta a la instal·lació– es converteixen en el paisatge oníric i misteriós del Jardí de Batafra d’Antoni Tàpies, en el paisatge descarnat de la Batalla del Segre, i en els boscos boirosos de l’òpera Parsifal del seu admirat i recurrent Wagner. Amb la seva acumulació transitable d’objectes quotidians i fantasmagòrics alhora, CaboSanRoque aplica a l’objecte i al paisatge el transformisme de Fregoli, un altre punt de referència de la poètica de Brossa al llarg de tota la seva trajectòria.\nDes de les ombres que envolten la peça, a més dels elements plàstics que s’animen sota la mirada sorpresa del públic, sorgeix un conjunt de sons que inclou diferents fragments de la poesia escènica de la mateixa època, plena d’al·literacions. “L’important és el so de la paraula, més que el seu significat” assegura Laia Torrents, que el 2001 va fundar CaboSanRoque amb Roger Aixut. Guanyador d’una de les beques per a la investigació i la innovació en arts visuals que atorga la Generalitat, el duo d’artistes sonors ha reinterpretat la producció en prosa de Brossa des de la transdisciplinarietat, per a crear una peça que utilitza materials brossians i comença amb la veu del poeta, música de Wagner, glopades de fum i velles màquines d’escriure que toquen al compàs de les seves tecles.\n“El moviment de la instal·lació és autònom, la presència del públic no el modifica. És just a l’inrevés, la instal·lació incideix sobre el moviment dels espectadors dins de l’espai de forma subtil, sense que ells ni tan sols se n’adonin. La peça dura 27 minuts, té un principi i un final, el públic pot entrar cada 30 minuts”, explica CaboSanRoque.\nNo és art, però gairebé, no és música, però gairebé, no és teatre, però gairebé.\nQuan la van presentar a l’Arts Santa Mònica tot just fa un any, agraïen a l’aleshores director Jaume Reus i afirmaven “on has d’exposar alguna cosa que no és art, però gairebé, no és música, però gairebé, no és teatre, però gairebé? doncs la cosa quedarà molt difícil “. Per descomptat no s’esperaven que la peça anés a emprendre una itinerància sense pauses i no només a Catalunya, sinó també a l’estranger, per exemple, al Center for Contemporary Art of Glasgow (Escòcia) i a La filature de Mulhouse (França) per citar només dos dels centres que l’han demanat.\nActualment CaboSanRoque està treballant en 22 Agujeros, una instal·lació audiovisual interactiva de grans dimensions sobre la memòria i l’oblit col·lectius, que reviu la història de 159 combatents republicans no identificats les restes dels quals es van trobar en 22 fosses comunes de diferents poblacions. “Només el públic, amb la seva participació i amb els seus moviments en l’espai de la instal·lació podrà fer visibles els 22 forats, i intervenir sonorament aquest oratori contemporani que intenta visualitzar i donar cos sonor al silenci d’aquests 159 no-noms”, explica CaboSanRoque, que el 8 de juny presentarà a l’Altre Festival una obra de poesia escènica, realitzada amb persones que pateixen malalties mentals, i al novembre una nova obra de teatre expandit al Festival Temporada Alta.\nLa instal·lació sonora transitable No em va fer Joan Brossa, que explora la prosa més desconeguda del poeta des d’una aproximació sonora, estarà fins el 5 de maig al Museu de Granollers, i després es presentarà al Teatre Principal de Palma (del 8 al 14 de maig), al Centre d’art contemporani la Sala de Vilanova i la Geltrú (del 17 maig al 30 juny), la Sala Trinitaris de Vilafranca del Penedès (del 20 setembre al 20 octubre), el Museu d’art de Cerdanyola (novembre-desembre) i el Museu Abelló de Mollet del Vallès (desembre-gener 2020).


IB3 | Desconvocades les vagues de neteja dels hospitals Son Llàtzer i Joan March\nDesconvocades les vagues de neteja dels hospitals Son...\nPortada > societat > Desconvocades les vagues de neteja dels hospitals Son Llàtzer i Joan March\nDesconvocades les vagues de neteja dels hospitals Son Llàtzer i Joan March\nLes netejadores tenien previst fer vaga aquest dimecres\nImatge d'arxiu d'una treballadora de neteja a Son Llátzer.\nEl sindicat UGT ha informat aquest dimarts la desconvocatòria de la vaga prevista a partir de dimecres dels serveis de neteja de l’Hospital de Son Llàzter, Joan March, centres de salut i conselleries després que hagin cobrat les nòmines d’abril i maig i la paga de beneficis per part de les treballadores.\nEn un comunicat, el sindicat assenyala que gairebé 400 treballadores de la concessionària Kle se’ls deu encara la nòmina de març, que possiblement serà assumida pel Fons de Garantia Salarial en haver presentat l’empresa el concurs voluntari de creditors.\nL’Ib-Salut va rescindir el contracte a Kle a Son Llàzter, Joan March i els centres de salut, on està previst que en breu es faci càrrec del servei de neteja l’empresa pública Tragsa. També Aena va rescatar la concessió de la neteja dels aeroports de Menorca i Eivissa, que ha passat a l’empresa Ingesan del grup OHL.\nDes d’UGT lamenten que les treballadores de Kle hagin hagut de suportar una situació econòmica i psicològica “límit” derivada de no cobrar els seus salaris. El sindicat, a més, ha demanat “responsabilitat” a les administracions a l’hora d’adjudicar els contractes i ha confiat que l’experiència amb Kle serveixi per no tornar a concedir un concurs públic a empreses que no compleixen amb els drets dels treballadors.


Jinza Rider Shad 90 Multicolor comprar i ofertes a Waveinn\nJinza Rider Shad 90\n90 mm (14.0 gr) PS 90 mm (14.0 gr) SS\nDescripció Jinza Rider Shad 90\nvinil extra suau va fer.\nNo esperis més i compra Jinza Rider Shad 90 amb el millor servei d’enviament i el preu més baix. A més, a waveinn trobaràs altres Esquers a la categoria de Equip de pesca per completar la teva compra i el teu equipament. Compra Jinza Rider Shad 90 i ho rebràs a casa molt aviat. Dóna un cop d’ull a les ofertes de Esquers i aconsegueix les millors gangues.\nCaracterístiques Jinza Rider Shad 90\nTecnologias Jinza Rider Shad 90\nJinza Hawk Mackenzie 100\nJinza EGI Xiba 75 mm 11 gr


Es torna a posar en marxa el projecte ApPa | DUNA · Educació, mobilitat i sostenibilitat\nApPa és un programa educatiu per Aprendre a programar i Programar per aprendre, adreçat a nens i nenes de 4 a 7 anys, a les escoles, als centres de lleure i a l’entorn familiar.\nL’objectiu és apropar la programació als més petits d’una forma atractiva, lúdica i gratuïta, i als adults responsables de l’educació d’aquests infants, mostrant que treballar la programació no té perquè ser complicat ni cal haver de ser un expert en la matèria.\nAquesta iniciativa torna a arribar a les escoles del districte de Sarrià-Sant Gervasi, on ja es va realitzar durant el curs 2014-15. Enguany, el projecte arrenca de nou amb les activitats ApPa Move! A les aules d’Infantil, i com a novetat, l’experiència pilot de les activitats ApPa Create! A les aules de Cicle Inicial de Primària.\nEl programa educatiu ApPa és possible gràcies a la col.laboració del CRP de Sarrià-Sant Gervasi i ORANGE.


Sant Boi Notícies – Aprovat el Pla de Govern 2015-19\nAprovat el Pla de Govern 2015-19\nfeb 23, 2016 Ajuntament, Ciutat, Societat Comentarios desactivados en Aprovat el Pla de Govern 2015-19\nEl Ple municipal de l’Ajuntament de Sant Boi ha aprovat inicialment el full de ruta que guiarà les polítiques municipals durant els pròxims 4 anys, amb el títol Sant Boi, una ciutat igualitària, amable i emprenedora.\nEl Pla de Govern 2015-19 ha estat aprovat en la sessió plenària celebrada el dijous 18 de febrer amb els vots a favor dels grups municipals del PSC i ICV-EUiA i l’abstenció de C’s. La resta de grups presents en la votació es van pronunciar en contra (ERC, Gent de Sant Boi-CUP-PA i PP).\nL’Ajuntament ha definit en aquest document 10 reptes de futur, 86 mesures i 5 grans prioritats polítiques per transformar la ciutat en els propers anys:\n1) Que a Sant Boi tots els ciutadans i ciutadanes tinguin cobertes les necessitats bàsiques i es redueixi la desigualtat.\n2) Que els ciutadans i les ciutadanes millorin significativament el nivell educatiu i tinguin més oportunitats per al seu desenvolupament.\n3) Que la ciutadania de Sant Boi gaudeixi d’un espai públic net, segur, sostenible i saludable.\n4) Que la ciutadania sigui corresponsable tant del seu entorn com de la reutilització, el reciclatge i la reducció de residus.\n5) Que Sant Boi disposi d’una estratègia de desenvolupament urbà per ser una ciutat atractiva i generar activitat econòmica.\nEl govern municipal es compromet a fer realitat aquestes prioritats i reptes d’acord amb els valors de la utilitat pública, la proximitat a les necessitats reals de la ciutadania, la transparència, l’exemplaritat dels representants públics i la garantia de la qualitat democràtica.\nEls continguts del Pla de Govern s’han perfilat després d’un procés de participació ciutadana que, per primer cop, s’ha desenvolupat principalment a les xarxes socials. També s’han fet 4 sessions de debat als barris de la ciutat i una adreçada exclusivament a les persones joves de la ciutat.\nDurant el procés de participació s’han rebut un total 401 aportacions de la ciutadania. El 75% han quedat recollides al document aprovat pel Ple municipal. El 20% han estat proposades per joves.\nAmb l’aprovació inicial del document s’obre un període per presentar al·legacions que donarà continuïtat al procés de construcció col·lectivadel Pla de ciutat. Aquest instrument de planificació estratègica de la ciutat és un instrument viu que continuarà obert al llarg del mandat.\n– Pla de Govern 2015-19 (web Ajuntament de Sant Boi)\nAjuntament, Pla de govern, Pla de Govern 2015-19\nDocumental "Entre maestros" Sant Boi, Viladecans, Gavà i Castelldefels demanen el seu metro


Compromís cercarà suports al Congrés per presentar un recurs d’inconstitucionalitat contra el tancament de RTVV – Compromís\nEl diputat de Compromís en el Congrés, Joan Baldoví, ha anunciat aquest matí que iniciarà una ronda de contactes amb parlamentaris de la cambra baixa per a recaptar els suports suficients per a presentar un recurs d’inconstitucionalitat contra el decret-llei que va aprovar i va publicar ahir el govern valencià per a designar avui els consellers i el director general de RTVV, evitant el tràmit parlamentari.\nSegons Baldoví, “com bé es va denunciar ahir des de la nostra coalició, el president de la Generalitat Valenciana va protagonitzar ahir alguna cosa inaudita, un colp d’estat legislatiu, per a reprendre el control de RTVV amb l’únic objectiu de tancar un servei públic que és vital per a la vertebració del territori valencià i per a promocionar la seua llengua, la seua cultura i les seues tradicions”.\nEl diputat de Compromís espera comptar amb el suport de mig centenar de parlamentaris, que són els necessaris per a poder presentar el recurs d’inconstitucionalitat. Baldoví ha assegurat que la seua iniciativa, “segur que tindrà el suport de molts diputats de l’oposició, entre ells els valencians i animem que també signen els parlamentaris del PP valencià, que no tinguen por d’un president que no té cap legitimitat i que ha ignorat les Corts Valencianes, incomplint la llei i botant-se les normes més bàsiques de la democràcia”.\nBaldoví ha declarat que des de Compromís “no anem a donar ni un minut de treva als qui pretenen acabar amb RTVV, perquè és un mitjà de comunicació que arreplega el nostre estatut d’autonomia i és una eina bàsica i essencial per a la difusió de la nostra llengua. No anem a tolerar més mentides; és cert que, fins ara, s’ha fet i s’ha gestionat molt malament, s’han malbaratat molts diners i no s’ha actuat amb pluralitat i independència, però això és culpa del PP, no és culpa de la societat valenciana, una societat castigada per la corrupció d’abans i les retallades d’ara, i una societat a la qual el PP vol deixar sense ulls, sense oïdes i sense boca, perquè això passarà si perdem la radiotelevisió pública valenciana”.\nTambé Baldoví ha assegurat que tornarà a demanar suports per a presentar un altre recurs d’inconstitucionalitat contra la proposició de llei que ha fet el PPCV a les Corts i que suposa el principi de la mort de RTVV.


Hospedaria Bernardo Ericeire Portugal - Ofertes d'hotels amb els MILLORS DESCOMPTES EN LÍNIA\nRua Prudencio Franco da Trindade, 11, Ericeira Centre, Ericeire, Portugal, 2655-344 - Veure al mapa\n"Small but cosy with a balcony and comfy bed, cleaned daily,..."\nIdeal tant per a la diversió com per al relax, Hospedaria Bernardo es troba a la zona de Ericeira de la ciutat de Ericeire. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHospedaria Bernardo també ofereix moltes instal.lacions per enriquir la seva estada a Ericeire. Per anomenar algunes de les comoditats de l'hotel, hi ha Wi-Fi gratuït en totes les habitacions, recepció 24 hores, magatzem d'equipatge, aparcament de cotxes, transport hotel/aeroport.\nA més, totes les habitacions ofereixen una gran varietat de comoditats com ara calefacció, balcó/terrassa, aparell de televisió LCD/pantalla de plasma, cuina americana, nevera per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Hospedaria Bernardo és una selecció idònia per a la vostra estada a Ericeire.\nNúmero de Identificación Fiscal: TD55\nNúmero de llicència: TD55\nTots els tipus de viatgers (108) Parelles (35) Viatgers en solitari (3) Famílies amb infants petits (40) Famílies amb infants grans (14) Grups (16)


Paios: El paper clau dels mitjans comunitaris\nEl paper clau dels mitjans comunitaris\nLa Xarxa de Mitjans Comunitaris (ReMC en les seves sigles en castellà) i dos emblemàtics mitjans d’aquest àmbit com són Ràdio Televisió de Cardedeu (RTVC) i Tele K (del barri madrileny de Vallecas) han iniciat una batalla contra el Govern espanyol per tal d’aconseguir el seu reconeixement real i ser tinguts en compte en el repartiment de llicències. Ho fan interposant un recurs contenciós-administratiu contra el reial decret 805/2014, de 19 de setembre,\nEquip tècnic i de realització de Ràdio Televisió de Cardedeu.\npel qual s’aprova el pla tècnic nacional de la televisió digital terrestre y es regulen aspectes per a l’alliberament del dividend digital. Per poder fer-ho han iniciat una campanya de captació de fons a través d’una operació de micromecenatge que els permeti afrontar les despeses del procés. Els demandants recorden que la llei reconeix el dret d’aquests mitjans a tenir el seu espai però a l’hora de la veritat els diferents governs no els han tingut en compte quan han distribuït freqüències.\nTot i que les primeres emissores van començar a funcionar a finals dels anys setanta, el reconeixement legal no va arribar fins al 2007 i 2010, quan el Govern espanyol va legalitzar la seva existència a través de les lleis audiovisuals. Així doncs, fa més de 30 anys que els col·lectius socials que han impulsat ràdios i televisions comunitàries només troben per part de l’administració totes les traves possibles perquè puguin créixer i desenvolupar-se. Per això, ara han decidit passar a l’atac. Demanen una mica més de 7.000 euros que confien poder recollir en els prop de quatre mesos que encara tenen de marge per aconseguir-ho.\nAquesta, doncs, és una batalla que ve de lluny. A Catalunya, la llei preveu que cal reservar un 5% de les freqüències a entitats sense ànim de lucre, però això mai ha estat efectiu. No obstant això, aquests mitjans –amb el suport d’algunes organitzacions de periodistes, com l’SPC– sempre han considerat aquest percentatge com a insuficient i que l’espectre radioelèctric hauria d’estar repartit a parts iguals –un terç per a cadascú– per a operadors privats, públics i entitats sense ànim de lucre. No és cap invent, això ja hi ha països que ho practiquen i la majoria estan a l’Amèrica Llatina on els mitjans comunitaris desenvolupen un gran paper i fins i tot en algunes zones la seva feina és de vital importància.\nEn un d’aquests països, Argentina, se celebra aquests dies una efemèride important. La Xarxa de Ràdios Comunitàries celebra el desè aniversari del seu primer informatiu. El Foro Argentino de Radios Comunitarias (FARCO) «és una les experiències més importants de comunicació popular i comunitària en xarxa a l’Amèrica Llatina», segons informa l’Agencia de Notícias del Sur (ANSUR). L’informatiu FARCO, segons explica l’entitat, «és un noticiari nacional que s’emet diàriament a través de més de 170 ràdios de tot el país i es caracteritza per la seva producció participativa i federal. A més es realitza des de la concepció que la comunicació és un dret humà essencial.» L’acte de celebració va servir també per presentar el primer llibre d’estil de la Xarxa. Un dels responsables de l’informatiu, Pepe Frutos, el defineix dient que «no és una recepta, no és la veritat revelada, no és un exemple a seguir, però sí és una aportació que fem les ràdios comunitàries al món de la comunicació, als nous comunicadors, esperant que sigui una publicació motivadora perquè se sàpiga que es pot fer periodisme d’una altra manera, en forma federal, participativa i democràtica, on no hi hagi algú que mani i altres obligats a obeir».\nPer tant, la campanya endegada a Espanya per la ReMC, RTVC i Tele K té un objectiu que en altres llocs del món ja està assolit o més avançat. No és cap secret que l’Amèrica Llatina té molts problemes però sovint estan més relacionats amb les actuacions dels governs i responsables polítics i econòmics que no pas per les iniciatives ciutadanes i dels moviments socials. En matèria de comunicació i de dret d’informació, en alguns llocs, ja fa temps que van per davant de l’Estat espanyol –cosa que en els temps actuals no és cap heroïcitat democràtica– però també d’altres països europeus.\nEl dret a la informació i la comunicació ciutadana...\nLa meva entrevista a Lluís Prenafeta fa 25 anys, a...\n¿En 10 años no habrá prensa escrita en papel?


Barraca dels Rierals | Natura Local\nBarraca dels Rierals\nFeta pels parcers que cultivaven les terres de Mas Parellada. S. XVII-XIX. És una barraca de planta circular, de pedra seca, coberta amb falsa cúpula de forma semicircular, amb una porta amb llinda horitzontal de pedra. És una barraca que es troba en mig de les feixes agrícoles i encara conserva al seu entorn marges de pedra seca.\nLa tipologia de les barraques del terme d'Olesa són diferents de les barraques de la zona de Begues.\nLes d'Olesa són de pedres irregulars i no són impermeables. S'impermeabilitzen posant pedres i terra a sobre on hi creixen els crespinells i es planten lliris per tal de consolidar el conjunt; les parets ja pugen inclinades des de la base.\nEn canvi, les de Begues formen volta a l'interior i a l'exterior formen un curull de pedres que fan pressió a la cúpula i que pel gruix de la teulada ja queda impermeabilitzada; en aquestes les parets pugen rectes fins al començament de la volta del sostre en què ja es comencen a tancar.


El Barça respirava bon ambient en la darrera sessió prèvia a marxar a París FC BARCELONA\nBarcelonaParís, la ciutat de la llum, pot ser l'escenari on el Barça femení firmi una de les pàgines més importants de la seva història. A l'Stade de Charléty, les noies de Xavi Llorens buscaran fer bo aquest dimecres (20.30 h, beIN Sport, Barça TV) el treballat empat (0-0) aconseguit la setmana passada al Miniestadi davant el totpoderós PSG, principal obstacle de les blaugranes per accedir per primer cop a unes semifinals europees.\n"Defensivament hem d'estar al 200%, millor encara que al Mini", assegurava dilluns un optimista Xavi Llorens al Media Day. "Si passen els minuts i el PSG no aconsegueix marcar, els pot pesar. Ofensivament hem d'estirar-nos una mica més i aprofitar les ocasions clares que tinguem", aprofundia el tècnic català. La dinàmica de l'equip, invicte aquest curs –19 victòries i sis empats repartits entre Lliga i Champions–, convida a l'optimisme. La ratxa actual de les blaugranes en Lliga, que els ha permès situar-se a només un punt de les líders, l'Athletic, ajuda a reforçar la moral d'un conjunt que vol ampliar els seus límits. De moment, la màxima fita europea se situa en els quarts de final, la mateixa fase de la qual el Wolfsburg va acomiadar les catalanes amb un dolorós 5-0 en el global de l'eliminatòria.\nBarça futbol PSG Champions femenina


Moren 50 gihadistes en bombardejos al nord de l'Iraq - Regió7 :: El Diari de la Catalunya Central\nMoren 50 gihadistes en bombardejos al nord de l'Iraq\nefemòsul/bagdad 27.08.2015 | 07:55\nAlmenys 50 gihadistes van morir entre dimarts i ahir en atacs de la coalició internacional contra posicions del grup terrorista Estat Islàmic (EI) a la perifèria de la ciutat septentrional iraquiana de Mossul.\nEl comandant de les milícies Multitud Nacional, Fares al Sabauí, va informar ahir que caces de la coalició van bombardejar les posicions jihadistes a la població de Duizat Fuqani, prop de la ciutat d'Al Qayara, a 50 quilòmetres al sud de Mossul. Multitud Nacional, integrada per membres de les tribus àrabs sunnites Al Yaburi i Al Sabaui, entre d'altres, va ser creada recentment amb el suport de les milícies xiïtes multitud Popular per expulsar el EI de Mossul.\nA més, la font va explicar que intensos combats entre milicians sunnites i gihadistes a l'Qayara van començar després que els primers llancessin una gran ofensiva contra els terroristes. Els enfrontaments es van prolongar més de quatre hores i després van intervenir els avions, que van atacar els combatents de l'EI.\nLa coalició va bombardejar després de fotografiar amb aparells no tripulats les posicions dels extremistes en Duizat Fuqani.


Gramona Argent. Comprar escumós de Corpinnat.\nInici > Escumosos>Altres escumosos>Gramona>Gramona Argent\nAltres escumosos Gran Reserva. 48 mesos en ampolla.\nCaracterístiques de Gramona Argent\nNota de tast Gramona Argent\nTast a la vista Color groc pàl•lid amb reflexes daurats, brillant. Presenta una bombolla fina, petita, de ascensió contínua i pausada. Tast al nas Nas expressiu i molt aromàtic, complex. Apareix una fruita blanca ben madura, amb matisos tropicals i notes cítriques, combinada amb notes florals, herbes aromàtiques, records a fruits secs i pastisseria. Tast a la boca En boca és un cava consistent, de gran estructura, té una bona entrada, recorregut untuós i alhora sedós, amb un carbònic fundent i una excel•lent i viva acidesa. Final llarg i molt persistent.\nTast a la vista Groc palla amb reflexos d'or nou. Tast al nas Presenta una bona maduresa en nas, intens, dinàmic, combina els francs aromes de fruita blanca (pera d'aigua), fruita d'os i exòtica i ram de flors amb un accent fresc de fines herbes i amb les notes de noble criança: vainilla, crema pastissera, pasta de full i torrats. Tast a la boca Es presenta corpulent, tacte fluid constant que envolta, acidesa viva, postgust llarg i intens amb lusions de fruita madura, espècies i fumats.


Gestió de màrqueting digital efectiu, mesurable i amb resultats. 561124834047194\nMoltes empreses externalitzen tota o part de la gestió del màrqueting digital i ho fan per diversos motius, principalment per la necessitat d’especialització que requereix i la dificualtat que això els suposa.\nUna de les tasques principals que desenvolupem a Romeu Prenafeta és justament la gestió de totes les àrees del màrqueting digital.\nPlanificar la comunicació de la vostra empresa us permet treballar amb objectius, mesurar els resultats i minimitzar riscos. T’ajudem a planificar l’ús d’Internet per a vendre més i a vendre millor, amb un Social Media Plan.\nDemana informació des del formulari de contacte o truca’ns al 973 670 770, de 9 a 2 del matí.\nLes xarxes socials són el principal canal de comunicació entre les marques i els usuaris i clients. Gestionar bé els canals socials de la teva marca pot ser capdal per assolir resultats de vendes i fidelització.\nGESTIÓ DEL BLOC I CREACIÓ DE CONTINGUT\nSi la web parla de qui som, el bloc parla de com som. El bloc ens permet posicionar la nostra marca i web, generar confiança i mostrar el nostre criteri i professionalitat, a més de generar tràfic cap a la web i la possibilitat dde captar nous clients.\nCAMPANYES D’ANUNCIS A GOOGLE I EN XARXES SOCIALS\nLes campanyes d’anuncis a Google i en xarxes socials són altament efectives i es focalitzen molt en els usuaris quebusquen els nostres productes o serveis.\nArribar als futur clients per a vendre més i vendre millor.\nLa web és la carta de presentació de la teva marca.\nCreem webs amb criteris de SEO per a que apareguin als primers llocs de Google.\nWebs orientades a crear negoci i captar nous clients.\nLa vostra nova web en 6 setmanes.\nEntra aquí per a més informació i preus, o bétruca’ns al 973 670 770, de 9 a 2 del matí.\nEl vídeo és el format que més agrada als usuaris d’Internet, i el que genera més confiança entre els possibles clients.\nCada any creem centenars de vídeos per a les marques Tenim experiència i podem oferir preus molt interessants.\nLa newsletter continua sent, avui, la millor eina per a fidelitzar clients. Les newsletters ben treballades, empàtiques amb el teu públic i en la mesura adequada són àltamnet eficinets alhora de fidelitzar i provocar vendes.\nSEO, MANTENIMENT I ALLOTJAMENT WEB I MOLTS ALTRES SERVEIS VINCULATS AL MÀRQUETING DIGITAL\nEmpreses que han confiat en la nostra gestió:\nGRUPO CUEVAS, LA BOSCANA, RESQUITX, FOTO LLUM, CASTELL DEL REMEI , TOMÀS CUSINÉ, CAMBRA DE COMERÇ LLEIDA, CUEVAS & CIA, MOLLERUSSA COMERCIAL, XES PRODUCCIONS, SILVIA CARLES GOMÀ, CÈRVOLES CELLER, CARA NORD, AXEB BIOTECH, COMERCIAL R. CONSUL, JOSE M. SOLER, BIENESTAR NATURAL, LLEVADORA, ELD BELLESA, CIM PERRUQUERS, UNIVERSITAT DE LLEIDA, AMICS DE LA POPA, SNK CENTER, CAPITAN CAN, MANVERT, FUNDACIÓ VALLPALOU, TURISME DE LLEIDA, RUTA DEL VI DE LLEIDA, ELECTRONICA CAR, NOVA CLÍNICS, ME GUSTA IR AL SÚPER, TOMÓVIL, MEDILAST-SPORTLAST, EUROPE DIRECT LLEIDA, CONVENTION BUREAU, TRANSAMBIENTAL, ESTER BELLERA, URQUIA & BAS, ÀLEX JOIERS, BINERA, K-9 DOG ACADEMY, VALLPALOU, FINQUES PLANES, ASSOCIACIO CATALANA PEDIATRIA, ARIADNA GÜIL, CARAVANING LLEIDA, TAICAR, CAPDEVILA LOFT, SMUK, UNIÓ DE PAGESOS, VENTAFARINAS, DENTAL CODINA


ORGULL I PREJUDICI: TECNOLOGIA DIGITAL\nCap integrant del grup no tenia molta experiència prèvia en el disseny de blogs. El document @ctitud digit@l ens ha facilitat molt la nostra feina, en tot moment hem tingut clares, en la confecció del nostre blog, les directrius que l’autor del document Enric Bruguera Payà estableix en relació a un blog: “L'estil, el to i la correcció de les anotacions són definitoris de la identitat i credibilitat de l'autor d'un blog. Al costat de l'acceptació generalitzada d'estils personals de redacció i expressió, el tipus de llenguatge i la forma de plasmar-lo poden acreditar o desautoritzar un blog de manera global i potenciar-ne o limitar-ne les expectatives de comunicació i relació.” En relació a aquesta afirmació crec que l’estil, el to i la correcció de les nostres etiquetes/entrades són definitoris d’un estil clarament original, que és caracterizat per cada membre del nostre grup.\nPel que fa al procés de creació, cal dir que primerament vam triar una eina per editar el nostre blog; de les suggerides pel consultor vam escollir Blogger, ja que sembla ser pensada per a principiants. El mètode d’aprenentatge que més resultats ens ha proporcionat ha estat el d’experimentar a través de l’assaig i de l’error. No obstant, ens hem trobat amb algunes dificultats pel fet de categoritzar amb categories/etiquetes. Malgrat aquest problema, hem continuat sense problemes amb la confecció de les primeres categories/etiquetes demanades pel professor a l’enunciat de la PAC2. Així mateix vull fer esment de la millora en la gestió de la informació, gràcies al document Procés de cerca i localització per internet. També hem utilizat Zotero, una eina que ens ha permès proposar i compartir la bibliografia de les nostres cerques.\nEn conclusió, encara ens queden fer molts avenços i trobar-nos amb dificultats al llarg del procés que ens queda. Tot i axí, ho afrontem amb moltes ganes d’aprendre dels avenços i dels nostres errors, esperant que en les properes PACS s’estableixi entre els membres del grup un debat sobre els interrogants/dubtes que cada tasca genera. D’aquesta manera realitzarem un aprenentatge col·laboratiu i no tan individual com fins ara.\nPublicat per emilio a 21:30


Las Webs del Vino: 18-may-2009\nBorn de la Mediterrània\nDel 21 al 24 de maig, a la Fira de l’Ascensió de Granollers,\nBORN DE LA MEDITERRÀNIA: COM ACONSEGUIR PRODUCTES DIRECTES DE PAGÈS\nBorn de la Mediterrània es presenta al públic durant la Fira de l’Ascensió de Granollers (21-24 de maig), en un envelat propi, on es realitzaran múltiples degustacions i tastos d’alguns dels millors productes del nostre país presentats pels mateixos productors.\nBorn de la Mediterrània aplega pagesos i ramaders que venen les seves produccions sota dos premisses: qualitat i origen, des de la seva explotació directament al consumidor, encapçalats pel pagès Josep Puigpelat i el restaurador Ramon Parellada. Els productes emparats a Born de la Mediterrània tenen nom i cognoms: el dels seus productors, que han dedicat el seu temps i el seu saber fer a obtenir un producte únic, que garanteix autenticitat.\nBorn de la Mediterrània és proximitat, confiança, honestedat, professionalitat, temporalitat dels productes i autenticitat. Born de la Mediterrània només aplega petites produccions del territori català, concebudes per aconseguir la màxima qualitat, per això respectem les temporades del producte, i amb el màxim respecte pel medi. Born de la Mediterrània vol recuperar la plenitud del gust dels nostres aliments, per això el portem directe des de les granges i conreus al consumidor.\nGraella de degustacions i tastos\nPresentació i degustació de Pollastre de l’Era, pollastres seleccionats i alimentats de natural (Artesa de Segre). A partir de les 19 hores.\nPresentació i degustació de mel de romaní, taronja i mil flors Apícola Bonet i mostres de\nCosmètica Natural Montsec amb mel (Camarasa). A partir de les 12 hores.\nTast guiat de vins: Gatzara (Montblanc) – Carpa Prodeca-DAR\n- De 19 a 19.30 hores\n- De 19.45 a 20.45 hores\nPresentació i degustació de Mongeta de Castellfollit del Boix, unes mongetes amb\nqualitats pròpies que les defineixen i diferencien d'altres. A partir de les 19 hores.\nPresentació i degustació d’Embotits de Llania, embotits artesanals del Pallars: frescos,\ncurats, cuits i al forn (La Pobla de Segur). A partir de les 12 hores.\nTastos guiats d’oli: Oleum Flumen: olis i gourmanderies de terres treballades i cuidades\namb els més estrictes controls de qualitat (Vinaixa) – Carpa Prodeca-DAR\n- de 18.30 a 19 hores\n- de 19.45 a 20.15 hores\nPresentació i degustació de Xai de Cal Puigpelat, una carn selecta i d’alta qualitat,\nbasada en una alimentació natural, que ja ha seduït als millors cuiners catalans (La\nMolsosa). A partir de les 19 hores.\nEsmorzar popular amb el Cigronet de l’Alta Anoia, el tresor dels pagesos de l’Alta\nAnoia (Calaf i comarca), a partir de les 10 hores.\nBarcelona, 18 de maig de 2009.\nPer a més informació, podeu consultar: http://www.borndelamediterrania.com/


Cítric 2022: Bailes extraños | L'Ateneu Popular 9 Barris\ninici » Programacions » Cítric 2022: Bailes extraños\n12€ / 10€ anticipada\ndissabte 5 març 20:00h\n“Bailes extraños” és el resultat del treball que ha desenvolupat José Maldonado i Rita Noutel: una recerca sobre mètodes d'improvisació i composició escènica mitjançant la utilització del cos, de l'espai i el so.\n“Bailes extraños” no és un espectacle de dansa, encara que la parella que balla els costa un munt parar de moure's. “Bailes extraños” no és una jam d'improvisació, però realment ningú sap el que passarà.\n“Bailes extraños” no és flamenc, però el ballador porta botes de flamenc. “Bailes extraños” tampoc és dansa contemporània, però tots dos ballen de manera molt orgànica. En aquest lloc entre l'acadèmic i la bogeria. Això que fan, ho fan una mica junts, perquè té un punt participatiu. Però ni és dansa comunitària, ni teatre familiar, ni teràpia de reinserció.\nAixò que fan tampoc és cap projecte de dansa integral, integrada o integradora. Aquí ningú integra a ningú. Ballar és només la màgia de compartir un temps i un espai amb altres persones que es mouen juntes. Ballar és una manera de sacsejar els prejudicis.


SubCastrum Apartments Pula Croàcia - Ofertes d'hotels amb els MILLORS DESCOMPTES EN LÍNIA\nCastropola 10, Pula Centre, Pula, Croàcia, 52100 - Excel·lent ubicació - Veure al mapa\nMés informació sobre SubCastrum Apartments\nConvenientment situat a Pula, SubCastrum Apartments és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, SubCastrum Apartments és compromet a que la seva estada sigui el més còmoda possible. L'hotel ofereix accés a una gran gama de serveis, inclosos Wi-Fi gratuït en totes les habitacions, transport hotel/aeroport, habitació familiar, servei de llançadora, lloguer de bicicletes.\nL'ambient de SubCastrum Apartments es reflexa en cada habitació. aire condicionat, calefacció, escriptori, balcó/terrassa, aparell de televisió són només algunes de les comoditats a la vostra disposició. L'hotel ofereix instal.lacions fantàstiques, incloses buceig, pesca, jardí, esports d'aigua (no motoritzats), per ajudar-vos a relaxar després d'un carregat dia a la ciutat. SubCastrum Apartments és un lloc ideal d'estada pels viatgers que busquin encant, comfort i facilitat a Pula.


Rosa Feijóo Puigdollers – Xarxa de Dones Emprenedores de Sant Cugat\nWEB | Proximament\nEMAIL | rosa@qgatimprovement.com\nDona professional des de sempre, emprenedora des de fa molt poc.\nEnginyer de cor i de cap. Enginyer d’organització per trajectòria professional i per passió.\nPer això no he deixat de formar-me i aprendre. Màster Direcció Operacions, Màster Project Management. Igualment amb idiomes, ja que al nostre món d’avui hem d’entendre la multiculturalitat per tenir èxit.\nCrec fermament amb el poder de la organització, de la planificació, de la millora continua, de l’optimització per canviar el món, el dels negocis i per tant el personal.\nLa meva fórmula és una suma de factors que junts multipliquen:\nFORMACIÓ + EXPERIÈNCIA + ACTITUDS + APTITUDS\nTreballadora, disciplinada, organitzada, entusiasta del treball en equip, amb molta facilitat per cohesionar i obtenir resultats.\nM’agraden les normes que són per créixer i evolucionar; no m’agraden les que són per obeir sense més. Fujo de la frase: “Ho fem així perquè sempre s’ha fet així”.\nHe estat sempre molt feliç amb la meva professió, amb la meva feina. Quan vaig ser mare, vaig canviar, les meves prioritats no eren les mateixes i vaig sentir que la meva feina no estava enfocada per poder seguir aquestes prioritats. I el problema no era la feina sinó la logística d’aquesta feina.\nI va sorgir, Qgat improvement. La mateixa feina però plantejada d’una altra manera.\nConsultoria professional, accessible, propera, resolutiva, fidel, acompanyant, i sobretot amb moltes ganes que les empreses/negocis tirin endavant.\nVull aportar a la societat allò que crec que puc, que sé i del que tinc ganes per fer guanyar a tothom.\nFormo part de la junta de la XDESC des de fa molt poc. Per mi és una oportunitat per aprendre de la resta de dones de la junta, mentre ajudo en el que es necessita i puc en organització interna de la xarxa.\nSer sòcia de la xarxa era un aspecte que vaig tenir clar des del principi i del que estic súper satisfeta, i cada dia més.


Des d'un lloc tan pertinent com el port de Barcelona, el president Mas va fer saber ahir al personal que "el rumb es manté", en la seva enèsima metàfora marinera sobre aquesta realitat tan kafkiana que anomenem el procés . També va adreçar als seus consellers la tradicional recomanació que avui serveix de títol a aquesta columna. També els va demanar "discreció", i només li va faltar exigir higiene perquè l'al·locució semblés un anunci de contactes. El consell als consellers té, sens dubte, des del punt de vista presidencial, tot el sentit del món, però amb la situació financera que travessa la Generalitat és força difícil mantenir la tranquil·litat (ja no diguem la liquiditat), i encara més obtenir aliments, siguin bons o de qualitat dubtosa. Quan no n'hi ha ni per a pipes, la discreció esdevé un valor tan desitjable com improbable.\nAllò que no diu 'La Vanguardia' és el títol d'un llibre que el poeta J.V. Foix va publicar l'any 1971, però potser faria bé de recuperar-lo el president Mas quan li arribi el moment d'escriure les seves memòries. Allò que sí que diu La Vanguardia , en la seva enèsima torsió editorial, no té tant a veure amb la tranquil·litat i els bons aliments, com amb allò altre de menjar poc i pair bé. Ja ni tan sols es parla del peix al cove, perquè de peix no n'hi ha, i el cove ens els vam empenyorar fa molta estona, i el prestador no ens el vol tornar ni a preu de canari jove. El que sí que diu La Vanguardia és que la consulta sobiranista ha de ser pactada, i que ja hi ha una majoria dels consellers del Govern que fan seva aquesta premissa. Aquest recompte surt de sumar les espècies que el diari del comte Gordó entomològicament classifica de la següent manera: els "pactistes democristians" (és a dir, Pelegrí, Espadaler i Ortega, comandats per Duran i Lleida), els "capdavanters del diàleg" (Gordó i Vila) i els "sobiranistes pragmàtics", grup que estaria integrat per Puig, Munté, Ruiz i Mas-Colell. A l'opció no pactada, que en principi és la del president Mas, només li quedaria una guàrdia de corps formada pel que La Vanguardia melancòlicament anomena "romàntics per l'estat propi", dos gats i una gata anomenats Homs, Rigau i Mascarell. No fa tant, si a Ferran Mascarell li haguessin dit que a La Vanguardia el titllarien de "romàntic per l'estat propi" s'hauria fet un tip de riure, però els camins de la sobirania són inescrutables.\nPersisteix, però, un dubte, que només és un, però fonamental: com es pacta una consulta amb el govern d'un estat que es nega en rodó a parlar d'aquesta consulta, i que a més la considera il·legal i de conseqüències catastròfiques? Molt senzill: l'únic pacte possible consisteix a renunciar a la consulta. Però un pacte, per definició, és el contrari d'una renúncia, o d'una claudicació. En un pacte, cedeixes alguna cosa a canvi d'una altra. En una claudicació, et rendeixes sense condicions. Hi ha una diferència substancial. La diferència que et procura o t'escatima la tranquil·litat i els bons aliments.


El FC Barcelona va guanyar amb claredat a Ipurúa contra l'Eibar (0-4) en un partit dominat de principi a fi pels jugadors de Luis Enrique. Messi, Suárez i Munir van ser els golejadors.\nL'entrenador asturià opta per donar la titularitat a la medullar del camp a Arda Turan en detriment d'un Andrés Iniesta amb sobrecàrrega de partits. A més, va ser Munir el substitut del sancionat Neymar, que va veure el partit des de Brasil, on celebra l'aniversari de la seva germana amb permís del club.\nLa trobada va començar molt disputat. Ja des del primer minut es va veure la idea dels dos equips, un Barcelona amb la intenció de portar la batuta del partit, i un Eibar molt intens, que no volia deixar espais i que intentava sortir amb velocitat a l'atac sempre que podia.\nNomés van passar set minuts i Munir ja li donava la raó al seu entrenador sobre si havia triat bé el substitut de Neymar. Una passada en profunditat des del centre del camp el recollia Luis Suárez al lateral dret de l'àrea, i va veure sol al segon pal l'arribada lliure de marca d'un Munir que marcava a plaer el primer gol del partit, el segon en el seu compte golejadora a la Lliga i el setè aquesta temporada.\nL'equip català estava jugant a una gran velocitat, obligant al seu rival a defensar cada vegada més enrere. Tres minuts després tornava a acostar-se a la meta d'Asier Riesgo, però l'uruguaià Luis Suárez manava la pilota fora. La pilota aturada era una de les poques alternatives que li apareixien a l'Eibar. El primer avís va arribar després d'una centrada lateral en una segona jugada, en què Ramis es va fer fort a l'interior de l'àrea i rematava tot i que no aconseguia que el seu xut fora entre els tres pals.\nNo es relaxava el ritme del partit amb el pas dels minuts, encara que sí les ocasions que van cessar en el tram central de la primera meitat. No obstant això, els acostaments del FC Barcelona suposaven perill i un gran problema a la saga armera, que intentava com podia treure pilotes i allunyar-los de la seva zona de conflicte.\nDel possible 0-2 després d'una meravellosa maniobra de Messi al balcó de l'àrea que rematava malament Munir en un intent de passi a Luis Súarez es va passar al gairebé empat de l'Eibar, al minut 32, per mediació de Gonzalo Escalante, que entrava sol en el segon pal i de primeres rematava, però la pilota se n'anava prop del pal dret de la porteria de Claudio Bravo.\nEn el tram final del primer acte, i gairebé sense adonar-se'n ningú, l'Eibar va passar a portar la maneta de la trobada, la pressió començava a fer efecte i els acostaments cada vegada eren més perillosos. Les internades d'Adrián González i Escalante per tots dos costats permetien obrir el camp i arribar amb molta gent i perill.\nUn moment delicat per al FC Barcelona que va tancar amb una de les seves Leo Messi. El crac argentí es va tirar l'atac a l'esquena i en una jugada personal entrava sol, sense oposició de les seves rivals, a l'àrea i amb un xut sec i creuat marcava el segon per al seu equip.\nUn càstig massa gran per l'Eibar, que va haver d'afrontar la segona meitat amb una llosa pràcticament impossible de remuntar. Amb més espais tornar a controlar el partit el FC Barcelona, mentre l'equip armer, que començava a pagar els esforços, es mostrava molt imprecís en els lliuraments més fàcils.\nL'emoció de la trobada va passar a ser gairebé inexistent i això només va beneficiar als visitants, que van passar a portar el partit als voltants de la porta de l'Eibar. Menció especial, a més de la ja sabuda de Leo Messi, per a Javier Mascherano; el 'Jefecito' va donar equilibri durant tot el partit en l'eix de la saga tallant pilotes i evitant que tant Borja Bastón com Sergi Enrich controlessin amb facilitat per regirar-se i crear ocasions de perill.\nPoc o res va ocórrer d'aquí al final del partit. Ni tan sols els canvis en els dos equips li van donar una altra cara i els 22 jugadors van veure passar els minuts fins al xiulet final de l'àrbitre.\nTots menys Messi, que estava sent el més actiu en l'atac blaugrana. L'argentí va fabricar la jugada per la qual l'àrbitre va assenyalar penal i ell mateix va marcar, evitant els fantasmes que sobrevolen l'equip català en aquesta faceta. Nou gols en sis partits del '10'.\nA deu minuts del final, Luis Enrique va decidir fer un triple canvi i donar descans a Arda Turan, Sergio Busquets i Gerard Piqué. Un descans que serà més gran en una setmana en la qual no tenen partit entre setmana. Per tancar la golejada, Luis Suárez va marcar el quart i es va retrobar amb el gol després de tres partits sense marcar. Un gol especial per a la 'MSN' ja que és el gol número cent que fa aquesta tripleta atacant.\nL'equip de Luis Enrique acumula 36 partits consecutius en què no ha perdut.\nEIBAR: Risc; Capa, Pantic, Ramis, Juncà; Dani García, Radosevic, Escalante (Hajrovic, min.85), Adrián, Sergi Enrich (Inui, min.89) i Borja Bastó (Saúl Berjón, min.68).\nFC BARCELONA: Bravo; Alves, Piqué (Bartra, min.79), Mascherano, Alba; Busquets (Vermaelen, min.79), Arda (Sergi Roberto, min.79), Rakitic; Messi, Suárez i Munir.


Més sucre? Doncs paga més – Calories Buides\nMés sucre? Doncs paga més\nPublished on 10 Mai, 2017 10 Mai, 2017 per bonavidasite\nEl consum de sucre simple s’ha relacionat de forma consistent amb canvis en la composició corporal i un augment de pes. Cal recordar que l’obesitat ha estat relacionada amb un augment del risc de patir diferents malalties, com alguns tipus de càncer. Limitar el consum de sucre és una mesura adequada prevenir canvis de composició corporal, caries entre altres malalties diferents.\nLa última recomanació ferma de l’Organització Mundial de la Salut (OMS) és reduir el contingut de sucres simples a menys del 10% de la ingesta calòrica total. Tot i que hi ha una recomanació condicional de procurar reduir-los a menys del 5% del valor calòric total de la dieta. És a dir que si un individu necessita diàriament 2000 kcal, la recomanació estableix que no superi els 10-20 grams al dia.\nAhir dilluns 1 de maig va entrar en vigor l’impost sobre les begudes ensucrades a Catalunya. Aquesta iniciativa del Govern és deguda en principi a les declaracions de la mateixa OMS. L’impost afectarà de la següent manera: Les begudes que tinguin de 5-8 grams per cada 100 mil·lilitres tindran una taxa de 0.08 cèntims per litre. Les que tinguin més, tindran una taxa de 0.12 cèntims per litre. És a dir que per cada dos litres de producte el prou podria arribar a pujar 24 cèntims. La recaptació de diners estimada és de xifres milionàries.\nEl problema està en el sucre en si mateix? Li hem de tenir pànic? L’hem de prohibir?\nNo. S’ha de controlar la seva ingesta de forma estricte. Ja que el consum actual és desorbitat. El sucre actualment és l’enemic per molta gent, segons molts professionals és el nou verí ocult dels aliments. És certa aquesta afirmació? En part se’ls hi podria donar la raó ja que hi ha productes que tenen quantitats desorbitades. La gran majoria productes amb un alt grau de processament, galetes, brioixeria, postres làctics en son bons exemples. A més a més de forma majoritària els productes més ensucrats son els que en la seva composició tenen altres components que deixen molt que desitjar com els greixos vegetals hidrogenats com l’oli de palma.\nDe totes formes, en el cas dels làctics hi ha evidència científica que demostra que durant la infància aquells nens que prenen iogurt ensucrat globalment tenen un consum inferior de sucre i una millor qualitat de la dieta. A més a més existeix un altre població feta sobre una cohort francesa que demostra que aquelles persones que afegeixen sucre al iogurt, solen afegir més quantitat de la que s’hi afegeix de manera industrial.\nUnes bones recomanacions per la població general serien:\nEvita la brioixeria industrial i les galetes prefabricades. Procura fer preparacions casolanes controlant la quantitat de sucre que s’hi afegeix.\nEvita comprar làctics ensucrats de forma habitual, escull el producte natural sense sucres afegits. Assessorat per un Dietista-Nutricionista de quan es poden utilitzar els làctics ensucrats.\nUtilitza aliments com la fruita, la fruita semi deshidratada o les compotes per endolcir els iogurts, els cocs o les galetes casolanes.\nEvita el consum habitual de begudes ensucrades, sucs o begudes energètiques. Recordar aquest enllaç: https://bonavidasite.wordpress.com/2016/11/28/el-consum-frequent-de-begudes-ensucrades-light-i-sucs-envasats-i-naturals-augmenten-el-risc-de-patir-sindrome-metabolica/\nAnterior Doctor@ l‘aliment ‘X’ no em cau bé\nSegüent Coneix com detectar una deficiència de Zinc


Pas al costat de José Luis Correa | BonDia Diari digital d'Andorra.\nL’empresari argentí resident a Vacarisses es retira del futbol. Primer, al mes de juny, va deixar la presidència del CE Manresa després de vuit anys i ara també fa un pas al costat a la UE Sant Julià per cedir la gestió econòmica al jugador argentí Christian Cellay i la gestió esportiva al tècnic Llorenç Codoñés. Els dos passen a ser els homes forts del club lauredià que viurà aquest estiu una forta remodelació a tots els nivells, però que continua comptant amb Emiliano González com a entrenador. “Ho deixo perquè no tinc disponibilitat. La UE Sant Julià té un projecte interessant i gent vàlida per portar-lo. La gestió ara la farà Cellay, que sempre ha estat un home de la meva confiança ja que jo el vaig portar aquí. Jo ajudaré en el que pugui, però mica en mica m’aniré desvinculant del club”, va assegurar José Luis Correa, que també és gerent de l’empresa Proto-Tech System SL. Per tant, Jonathan Modesto, el fill de l’exjugador de l’FC Barcelona, Bio, deixarà de ser director esportiu. “Ha de ser una persona que estigui al país”.\nCorrea té clar que econòmicament no ajudarà. “No ho faré ja que hi ha els ingressos del club que són suficients i aquesta temporada ja en tenen per tirar-la endavant. És cert que el curs passat hi va haver uns petits problemes de pagament, però aquí no hi ha la paciència que sí que hi ha a Espanya”. L’empresari argentí va acordar amb la junta directiva del club lauredià que el projecte seria de 10 anys i només n’ha fet tres amb ell al capdavant. “Continuaré, però no de tan a prop perquè ara hi ha gent amb experiència per agafar la direcció del club i aquesta persona té experiència i coneix el país. Jo no hi faré més aportació econòmica perquè no serà necessari”.\nJosé Luis Correa, que deixa el CE Manresa a tercera divisió i la UE Sant Julià en tres anys ha disputat tres vegades consecutives competició europea, es dedicarà a reflotar les seves empreses. “N’estem reestructurant una i això requereix dedicació. Amb la UE Sant Julià ja fa un temps que parlem de la meva actual situació. Potser si hi hagués hagut un resultat diferent a l’Europa League m’ho hagués repensat ja que crec que potser es podria haver fet una mica més. Sigui com sigui, els actuals que arriben ara ho faran molt bé”.\nEn aquest nou projecte de la UE Sant Julià torna al club Christian Cellay. El defensa argentí, campió d’una Copa de la Libertadores, va arribar al país per jugar amb el club lauredià, però no va reeixir i va decidir fitxar per la UE Engordany fent-se càrrec també dels despatxos escaldencs i compaginant-ho amb el seu afany de jugar i jugar. No va funcionar gaire la seva primera experiència als despatxos i amb l’arribada de Fabio Serra i Jacques Lafont, Cellay va ser destituït. Gairebé ha estat un any en blanc esportivament i ara torna a agafar un club per fer de jugador i empresari. “Estic content d’entrar a formar part, novament, de la UE Sant Julià. Tinc una bona amistat amb José Luis Correa perquè ell sempre ha confiat en mi. Per un problema personal seu em cedeix a mi la gestió del club. Serà un nou projecte amb noves ambicions i com sempre amb l’objectiu de guanyar la lliga”. Actualment, el club estava realitzant fitxatges amb Jonathan Modesto de director esportiu com és el cas del davanter Jonathan Toledo (ex-Terrassa), però aquest jugador interessa, tot i que no està encara tancada la seva incorporació. “Hem de revisar aquestes carpetes i veure si ha contractes signats. Parlarem amb tots els jugadors”, va dir Cellay, que també s’encarregarà, com va fer amb la UE Engordany, de buscar patrocinadors. “Vull que jugadors i entrenadors s’impliquin amb el club i professionalitzar-lo més. El club està bé i ells estan contents que jo torni a l’entitat. Il·lusionats per com ho vaig fer amb la UE Engordany”.\nUna nova etapa per a la UE Sant Julià i amb la necessitat de millorar la segona posició de la temporada passada on van estar a tocar del títol fins a l’últim partit. A l’Europa League van caure derrotats amb l’Europa FC de Gibraltar a la ronda\nEl porter Miguel Ramos, un dels primers fitxatges del nou projecte lauredià\nEl nou projecte de la UE Sant Julià ja té porter: Miguel Ramos. El jugador, nascut a Barcelona fa 32 anys, va jugar el curs passat a l’Horta de tercera divisió espanyola i és força experimentat. Aquest estiu havia tancat un acord amb el Vilassar de Mar, però la proposta del club lauredià l’ha atret. Amb tota probabilitat tindrà de company l’internacional Ferran Pol, que podria seguir una temporada més. Mentrestant, el porter Anthony Kasparian no tornarà a jugar amb els lauredians. També són baixa confirmada Loic Malatini, Soualio Bakayoko i Peter Muñoz. El central està a punt de tancar el seu fitxatge per a la UE Engordany. S’està treballant amb la recuperació del migcampista Alberto Molina, que no va jugar a l’Europa League i també la del lateral Jonny Vinasco. No seguirà al club el migcampista Toni Lao ni tampoc Miguel Ángel Luque.\nFOTO: FACEBOOK UE SANT JULIÀ / ÀNGEL GARRETA\nEscrit per Nueve reinas el Dt., 23/07/2019 - 06:25 Enllaç permanent\nMare meva... La "MSN"...\nEscrit per Ui q miedoooo el Dc., 24/07/2019 - 08:42 Enllaç permanent\nApuesta a ver cuanto tarda en explotar esto? Jejeje! La van a liar otra vez, el cellay este salió por patas del Engordany y ya sabemos porque.. A ver cuanto duran\nEscrit per Nueva cagada el Dc., 24/07/2019 - 08:45 Enllaç permanent\nYa han echado al frances quillo ese q les traia jugadores? Se juntan con gente m rara siempre estos y asi les va


Els pescadors busquen potenciar la seva marca pròpia\nEls pescadors busquen potenciar la seva marca pròpia\nEl patró major de la confraria de Palamós, Francesc Subirats, opina que no és convenient que els pescadors venguin directament al consumidor les seves captures, tot i que reconeix que el seu producte no es ven al preu que hauria de tenir.\nTal com assegura Subirats, els pescadors s'han de moure per crear una marca pròpia, que distingeixi les seves captures de la resta, per poder tenir el preu que es mereixen.\nIgualment, considera que la competència exterior -especialment llatinoamericana- pot perjudicar els interessos del sector, però s'està treballant per competir-hi amb la idea de diferència, qualitat i producte propi. Tal com assegura, voler tancar-se a la globalització econòmica del món és intentar posar-se una béna als ulls, i els pescadors han de viure el present, mirant el futur.Francesc Subirats no és partidari que els pescadors venguin les seves captures directament als particulars. Però també lamenta que l'esforç pesquer sigui poc valorat, a nivell econòmic. Per aquest motiu aposta per la qualitat i per la proximitat de les captures. Tal com diu, els pescadors de Palamós poden oferir un producte fresc i d'alta qualitat, davant de mercats de baixa qualitat, com el llatinoamericà. Per fer això, cal però tenir una marca comercial pròpia, com a garantia. Així ho deia Francesc Subirats.\nEl mercat llatinoamericà, junt amb el francès i el del nord d'Àfrica poden ser una molèstia per als pescadors d'aquí, però en general, si s'aposta per la qualitat pròpia, la resta de mercats no tenen capacitat de competir. Així ho deia Francesc Subirats.\n20/10/2000 - pràctica\nCom sempre l´actualitat esportiva serveix per cloure l´informatiu Crònica nostra. Recordeu que...\n20/10/2000 - S'ajorna Ranxo Pescadors\nL'Associació de Restaurants Mariners de Palamós ha decidit finalment suspendre la campanya...\n20/10/2000 - Anada a la Fira de Sant Lluc\nL'Àrea de Turisme vol potenciar la relació del municipi amb l'àrea de l'interior propera, i...\n19/10/2000 - Inici curs català\nAquesta setmana han començat els cursos de català per a adults que organitza l'Oficina de...


Denuncien l'intent de treure la bandera espanyola de BCN\n‼ Una autòpsia independent confirma que George Floyd va morir asfixiat\nAcusen l'Ajuntament de Barcelona de voler «treure la bandera d'Espanya del centre»\nEl consistori va aprovar una moció per demanar el trasllat de la Prefectura de Policia de Via Laietana\nper Redacció dilluns, 25 de novembre 2019 - 10:48h\nDemanen a la Prefectura de Policia que «tregui la bandera d'Espanya del centre de Barcelona» | Cedida\nSegons avança l''Español', La Comissió de drets Socials, Cultura i Esports de l'Ajuntament de Barcelonaha aprovat la moció en la qual s'insta al govern espanyol a traslladar de lloc i convertir la Prefectura en un espai de memòria històrica contra la repressió franquista.\nTot i que, com assegura el mitjà citat, els treballadors creuen que el veritable motiu és «treure la bandera d'Espanya del centre de Barcelona». Després d'haver sigut aprovada, sembla que el govern actual acabarà emportant-se als policies d'aquesta Prefectura de Via Laietana a la Zona Franca.\nERC va demanar fa un mes que s'iniciessin els tràmits\nERC ja es va pronunciar al respecte fa un mes i va demanar a l'ajuntament que s'iniciessin els tràmits necessaris per cedir l'edifici per part de l'Estat «al 100% i amb màxima urgència». Ernest Maragall explicava que «l'experiència d'aquests dies ens obliga a reviure i prendre consciència de la història passada de l'edifici, i ens planteja un exercici de coherència i rigor», fent referència a la «brutalitat i les tortures» que s'hi van practicar durant la dictadura.\nBorràs diu que els «senyals» que arriben del PSOE no son esperançadors\nEl PSOE estén la mà a Esquerra Republicana\n10 km de cua per un accident a la C-55 catalana


Activitat familiar "Un arbre - un lloc - una ciutat" | COL·LEGI D'ARQUITECTES DE CATALUNYA\nActivitat familiar "Un arbre - un lloc - una ciutat"\nHorari: Hola De 11 h a 14 h\nBarcelona és una ciutat molt densa (gairebé 16.000 habitants/km²) i, alhora, és una de les ciutats del món que té menys zones verdes (només 6 m² de verd per habitant). Concretament, a l’Eixample el 95% de la superfície està coberta per edificis, voreres i asfalt i, per tant, només el 5% és de terra i transpira. Es duen a terme polítiques concretes perquè la natura tingui el seu lloc a la ciutat i perquè s’incrementi la diversitat biològica, amb la convicció que una ciutat més verda és una ciutat que obre més possibilitats a la salut i al benestar de les persones.\nEn aquest sentit, l’activitat que es proposa pretén ser una eina de reflexió entorn a la renaturalització de la ciutat. S'oferirà als participants un escenari urbà (terrassa, balcó, pati, jardí, vorera, cruïlla...) i un element natural (alzina, xiprer, plàtan, cedre...), per definir usos al voltant d’aquest, dissenyant "un lloc" ple de vida i activitat, gràcies a la introducció del verd.\n- Promoure la implicació de la ciutadania en l’increment del verd i la biodiversitat, apoderant a les persones en l’increment del verd des de l’àmbit privat.\n- Donar a conèixer els beneficis ambientals i socials del verd en la ciutat, reflexionant sobre els usos de l’espai públic i la funció d’aquest com a espai de socialització.\n- Despertar la reflexió i l’esperit crític sobre l’entorn urbà.\n- Construcció d’una maqueta col·lectiva dels possibles verds públics i privats a la ciutat.\n- Apropar el projecte de les Superilles com a eina de transformació de la ciutat cap a una ciutat més sostenible i amable, així com els diferents programes i plans que incideixen en l’actuació sobre els espais oberts (el Pla Buits, el Pla de jardins interiors d’illa, el Pla terrats vius i cobertes verdes...)\n- Incitar a la reflexió sobre l’espai a l’aire lliure i els seus usos, oferint la possibilitat de dissenyar aquests espais.\nComissariat: El Globus Vermell


femTurisme.cat - De ruta amb Josep Pla\nJosep Pla i Casadevall és considerat un dels millors escriptors catalans de la història, la seva obra, trenta mil pàgines de prosa, és una de les més llegides en català i ha estat traduïda a vuit llengües. Seguir la seva trajectòria ens permetria conèixer indrets d'arreu d'Europa, des de Catalunya fins a un gran nombre de capitals europees on Pla va viure exercint com a periodista i va recopilar moments i paraules per farcir els seus llibres de descripcions. Però ens centrarem en la seva vida a Catalunya, coneixerem a fons Palafrugell, el poble que el va veure nàixer a més de racons meravellosos de la Costa Brava com Calella i Llafranc que va plasmar minuciosament a la seva literatura.\n(Palafrugell, 1897 - Mas Pla de Llofriu, 1981)\nPalafrugell, les primeres passes de Josep Pla\nPer conèixer l'entorn on va nàixer l'escriptor i periodista ens haurem de traslladar a Palafrugell, la ciutat on Pla va començar a cultivar la seva posterior dedicació a la literatura destacant a l'escola per la seva prodigiosa memòria, lectura i escriptura.\nPrimerament ens dirigirem al carrer Nou on va nàixer l'escriptor. Al número 51 hi trobareu la Fundació Josep Pla, encarregada de la difusió de l'obra de l'autor i de la gestió de l'exposició permanent a l'interior de la casa natal, al número 49 del mateix carrer. Aquesta exposició consta d'un audiovisual i una passejada per l'interior de la casa que ens permetrà conèixer la trajectòria de l'escriptor en totes les seves vessants, literària, periodística, política i personal. Després d'una hora de visita, aproximadament, podem endinsar-nos pels carrers més planians de Palafrugell, el carrer Estret, la plaça de Can Mario, el carrer Pi i Margall, la plaça de l'Església, el carrer de Cavallers, la plaça Nova i finalment acostar-nos als jardins Can Bech on hi ha el monument, obra de l'escultor mataroní Manel Cusachs, que Palafrugell dedicà a l'escriptor el 1984.\nAmb dotze anys l'autor va deixar Palafrugell per anar a Girona a estudiar batxillerat i posteriorment a Barcelona on es va Llicenciar en Dret amb matrícula. No obstant, mai es va oblidar de la ciutat on va nàixer i el seu entorn i a banda de dedica'ls-hi moltes paraules va acabar tornant a viure ben a la vora, al Mas Pla de Llofriu.\nEls paisatges planians de la costa catalana\nUn cop acabada la visita de Palafrugell ens dirigirem a mar, cap a Calella. Ens acostarem a la platja del Canadell on Josep Pla estiuejava amb la família i al Port Bo, nucli de l'activitat de la vila. Calella de Palafrugell és un dels pobles turístics per excel·lència de Catalunya per l'encant del seu nucli antic i per les platges de sorra fina que creen petites cales molt acollidores, a més a més és coneguda arreu per la Cantada d'Havaneres que s'hi celebra a principis d'estiu. L'activitat pesquera de Calella i els ports de les rodalies van ser part del dia a dia de la joventut de Pla i en va deixar un minuciós testimoni en la seva literatura.\nUna vegada conegut Calella de Palafrugell us proposem emprendre el camí de ronda cap a Llafranc per acabar pujant al Far de Sant Sebastià. La caminada, sempre a costat de mar i amb unes vistes esplèndides, té dos quilòmetres, és considerada de poca dificultat i està perfectament senyalitzada amb les ratlles vermelles i blanques dels GR. Considerant només l'anada, l'haurem acabat amb una hora aproximadament.\nLes vistes del mar obert des del Far de Sant Sebastià, surten descrites a l'obra de Pla. Serien les primeres passes de la temàtica central de la seva prosa, la descripció de paisatges a més dels oficis, els costums i la gastronomia dels nombrosos llocs per on viatjarà. Aquest estil descriptiu de Josep Pla ha servit com a documentació per conèixer el modus vivendi del segle XX.\nPer aquells qui tingueu temps i ganes d'aprofundir més en els paratges planians, podeu seguir la costa catalana cap al nord i visitar l'Estartit, l'Escala i Cadaqués, llocs que han acollit Josep Pla ens alguns moments de la seva vida i on junt amb altres artistes, com Salvador Dalí van aprofitar la bellesa dels paisatges per enriquir les seves creacions.\nL'interior del Baix Empordà amb Pla\nLes rodalies de Palafrugell, cap a l'interior, guarden també el record de Josep Pla. Ens acostarem a Pals agafant la C-66 cap al nord i desviant-nos a la dreta seguint els indicadors d'aquesta població, on un nucli antic de caràcter medieval perfectament conservat ens acollirà i des d'on podrem veure unes meravelloses vistes anant al mirador Josep Pla gràcies a la situació singular d'aquest poble al cim de Quermany Gros.\nFinalment anirem a Llofriu, també per la C-66 cap al nord i desviant-nos a l'esquerra seguint els indicadors de la població, on Josep Pla va acabar els seus dies al Mas Pla de Llofriu, un petit poble al costat de Palafrugell. Podem acostar-nos a aquesta vila, per veure el mas i visitar el cementiri on està enterrat l'autor.\nJosep Pla a la xarxa\nPer aquells que vulguin aprofundir en l'obra de Pla, a banda de poder adquirir els seus llibres a qualsevol llibreria us proposem fer-ho d'una manera diferent, visitant el blog: http://elquaderngris.cat/blog/\nAquest blog s'actualitza diàriament seguint la cronologia usada per Josep Pla en el seu dietari, El quadern gris, des de dia 8 de març del 2008. Us convidem a visitar-lo per llegir a poc a poc el que es considera una obra mestra de l'escriptor català.\nTambé podeu visitar la pàgina de la Fundació Josep Pla.\nPobles que composen la ruta\tPalafrugell\nDades de la ruta\tTem�tica: Cultura\nRutes relacionades\tDescobrint la gamba de Palam�s\nPalamós, el paratge natural de la gamba vermella\nEl municipi de Palamós pot ser identificat per ...\nEl cam� de les cales\nEls camins de Ronda eren utilitzats, antigament, per pescadors. El motiu originari de la ...\nEl naixement d’un monestir\nAl monestir de Sant Pere de Rodes s'han trobat diverses restes que ubiquen ...\nMoltes llegendes del Comte Arnau s’ubiquen a la població de ...\nPedalant pels aiguamolls de l�Empord�\nAquesta ruta, tot i que està pensada per iniciar-la des de qualsevol punt, la ...\nRedescrobreix la Costa Brava\nUna ruta per l’ànima de la Costa Brava\nLa Costa Brava és la denominació que reb el ...\nLa ruta d'en Serrallonga\nLa Ruta transcorre pels termes municipals de Viladrau, Osor, Anglès, Sant Hilari Sacalm i Santa Coloma de ...\nMontblanc, capital de la comarca de la Conca de ...\nAltres rutes de la zona\t18 de maig: Dia Internacional dels Museus a Catalunya\nUn cop explicat això, es tracta de veure quins són els museus que més us interessen, agafar el ...\nLa Fira d�indians\nEls catalans que tornaren de “fer les Amèriques” ...\nFires de flors i jardins La Dama de les Flors\nEl primer cap de setmana d'abril la petita població lleidatana de Florejacs ...\nRuta de la Garoinada; un gust pel paladar\nEls orígens de la Garoinada\nTot i que aquest marisc sembla poc adient pel consum, sobretot per ...\n“Tenir swing”, “un bon grip” o “tocar massa el tee” ...\nPublicitat\tOn Dormir\nAparthotel i Village&Golf Beach\nComplex hoteler que ofereix allotjament d'aparthotel i de village des d'un dels racons més emblemàtics i acollidors de la Costa Brava; Pals. ...\nEs Bas Hostal Restaurant\nSituat en un lloc privilegiat. A 50m del ...\nHostal familiar situat al centre de la vila, molt confortable i acollidor. Està a només 800m de la zona esportiva.\nHotel Alga\tHotel familiar situat a 200 metres de la platja de Calella de Palafrugell al centre de la Costa ...\nHotel Alga\tHotel Mar de Tasmania\nPetit i acollidor establiment de tracte familiar, instal·lat en una casa antiga del mateix centre de La Bisbal, magníficament arreglada per Hotel ...\nEl teu hostal al cor de la Costa Brava. Gaudireu d'una meravellosa estada envoltats de mar i muntanya, a la vila de Llafranc de la comarca del Baix ...\nHotel del luxe que s'amaga a la zona verda protegida del Carmany de Pals. Un preciós paratge de l'Empordà, al cor de la Costa ...\nEspai clàssic de Palafrugell. Amb un ambient acollidor i que permet una estada familiar, agradable i de ...\nCuina de Mercat al cor de la Costa Brava, al Carrer Estret de Palafrugell, carrer que va inspirar a Josep Pla per escriure la seva novel•la "El carrer ...\nGlobus Empord�\tMogut per un esperit d'aventura i per la fascinació per els globus, es decidí a oferir vols en globus per la bonica zona d'on és ...\nGlobus Empord�\tH�pica Begur\nHípica Begur és una hípica situada al Baix Empordà, d'ambient familiar, on podràs gaudir del contacte amb la ...\nZona de joc apta per a tothom, amb un únic objectiu: "fer esport divertint-te i descarregant adrenalina al ...\nEl centre està situat a uns 100 m de la platja i del port on tenim la barca. El centre ofereix vestidors amplis amb dutxes d’aigua calenta, aula per ...\nInformaci� que trobar�s a femTurisme.cat:\nServeis oferts per femTurisme.cat:\nAv�s Legal - © Ergates 2013


Tv3 ignora els artistes catalans Tv3 ignora els artistes catalans\nTv3 ignora els artistes catalans\nL’entrevista que ha realitzat el FAQs aquest diumenge al raper Valtonyc, s’ha fet a l’església de Béguinage a Brussel·les, si sou dels pocs lectors d’aquesta revista, sabreu que és la mateixa església on té lloc l’exposició 55 urnes per la llibertat. En la qual 55 artistes compromesos amb el moviment republicà han intervingut creativament una urna de l’1-O. La proposta artística de Fina Duran i Esteve Saben que no ha tingut cap mena d’atenció per part dels mitjans, més enllà de Revista Mirall, Directe.cat i Vilaweb.\nLaura Rosel entrevista al raper mallorquí a l’esmentada església. En la filmació veiem a Valtonyc caminar entre obres d’art, un pla picat de la volta barroca de l’església. Però cap nota sobre què dimonis fan unes urnes allà. En primer pla es veu l’urna de Francesc Torres (que ara exposa al MACBA), i la caixa lluminosa de FAQs, com una obra més. L’entrevista versa sobre la situació de Valtonyc a Brussel·les. Acaba l’entrevista. Les obres han estat completament ignorades.\nA l’espectador, sempre àvid d’informació, no li haguera interessat una mica saber què eren les “coses” que envoltaven a Valtonyc? Ni que fos per una sana curiositat. Laura Rosel, podria haver dit, ens trobem aquí, on hi ha l’exposició X, i hem volgut fer l’entrevista aquí per aquest motiu. Però no ho ha fet i volem entendre el perquè.\nL’art, l’estètica, la pintura i les belles arts en termes generals, importen en la mesura que el màrqueting les fa atractives. Fora de la seva importància acadèmica, podem observar com l’interès per l’art va en relació a si és un factor d’ascensió social o prestigi de classe. M’explico. Si tenir cultura general, ser llegit i tenir interès per l’art marca la classe social a la qual pertanys, hi ha més interès per l’art. Si la classe la marquen altres factors, l’interès per l’art disminueix.\nActualment, amb les xarxes socials, podem veure un fet semblant. Si l’artista és famós a les xarxes, si aconsegueix que la seva popularitat sigui palpable, llavors hi ha interès per la seva obra. Els mitjans de comunicació intenten dissimular l’interès pels retweets a còpia de fer una descripció i no pas una crítica de les seves creacions.\nDavant d’aquesta disjuntiva, la nostra televisió pública, i amb l’excusa perfecta ha decidit no explicar per què entrevisten a Valtonyc dins d’una exposició que no és nomenada en l’interviu. Tampoc massa gent ha protestat, però il•lustra el modus operandi de les televisions. On fins i tot en programes necessaris i seriosos com Preguntes Freqüents, no es permet una conjunció real entre les arts. Alhora que només s’informa l’espectador d’allò que té ganes de veure, no allò que aporta una informació complementària. El que volem veure: un raper amb el qual mostrar la seva solidaritat, o imaginar-se-la. Uns periodistes més o menys incendiaris, però tots amb el guió escrit. No ens volem complicar la vida en unes obres que descriuen sentiments col·lectius, volem atendre a allò del que es podrà fer en raonaments de 240 caràcters. TV3 ignora els artistes catalans a Brussel·les, però sabeu, a ningú li importa i per això ho han fet.


"Les arrels de les roses" arriben al cinema | Viu Molins de Rei\nAquest dimecres 8 de juny, a les 19.30 h, CineBaix acull l’estrena del documental Les arrels de les roses, una producció de l’associació Amics de les Roses de Sant Feliu de Llobregat i pod.cat dirigida per Albert Bonet i Israel Ruiz. La pel·lícula ha estat realitzada amb motiu de la celebració, el 2010, del 125è aniversari del naixement del mestre roserístic Pere Dot.\nEl llargmetratge documental segueix cronològicament els esdeveniments organitzats pels Amics de les Roses i altres entitats amb motiu de l’efemèride, al mateix temps que diversos testimonis de destacades figures de la cultura i la vida social santfeliuenca reflexionen sobre el seu llegat.\nLes arrels de les roses – Tràiler from pod.cat on Vimeo.\nEntre les persones entrevistades hi figuren la poetessa Joana Raspall, l’escriptor Agustí Vilar, el cap del Departament de Documentals de TV3, Joan Salvat, i els exalcaldes Ángel Merino i Juan Antonio Vázquez. També hi participen Sheenagh Harris, presidenta de la World Federation of Rose Societies, Matilde Ferrer, presidenta de la Asociación Española de la Rosa, i Carles Riba, president del Centre d’Estudis Comarcals del Baix Llobregat.\n“Les arrels de les roses” també se centra en la vida i l’entorn del roserista Pere Dot, narrat pels seus néts Pere, Víctor i Jordi Dot, així com els historiadors Francisco Viso, Mª Luz Retuerta, Jordi Amigó, Jordi Ferrer, Enric Ferreras i Juan Antonio Díaz.\nLa presentació i projecció del documental “Les arrels de les roses” tindrà lloc el dimecres 8 de juny, a les 19.30h, a la sala 1 del cinema CineBaix de Sant Feliu de Llobregat. L’entrada és gratuïta.\nEtiquetes:Baix Llobregat CineBaix documental Pere Dot roses Sant Feliu de Llobregat


3 min. Barcelona 20/08/2018 20:06\n651x366 La comissaria dels Mossos de Cornellà amb tanques de seguretat després de l'intent d'atac amb ganivet d'un noi que ha sigut abatut / EFE La comissaria dels Mossos de Cornellà amb tanques de seguretat després de l'intent d'atac amb ganivet d'un noi que ha sigut abatut / EFE\nEl conseller d'Interior, Miquel Buch, ha qualificat de "fet aïllat" l'atac que s'ha produït aquesta matinada a la comissaria de Cornellà de Llobregat dels Mossos d'Esquadra. Buch ha assegurat aquest vespre, després que s'hagi reunit el gabinet de coordinació antiterrorista, que el jove abatut "tenia per objectiu la policia" i que "ha estat neutralitzat". "Sembla que és un atac terrorista aïllat", ha afirmat el conseller, que ha afegit que tots els agents "han de vetllar per la seva autoprotecció" perquè no es pugui repetir una situació similar. El responsable d'investigació antiterrorista dels Mossos, el comissari superior Rafel Comes, ha explicat que no s'han trobat explosius ni pistoles al pis de l'home mort. Pel que fa al material tecnològic que s'ha localitzat al domicili, Comes ha subratllat que encara es trigarà "dies i setmanes" a analitzar-lo.


AJUDES PER A ACTUACIONS DE REHABILITACIÓ ENERGÈTICA EN EDIFICIS EXISTENTS - Asolgrup | Enginyeria i Serveis\n04 des. AJUDES PER A ACTUACIONS DE REHABILITACIÓ ENERGÈTICA EN EDIFICIS EXISTENTS\nPosted at 11:17h in Ajuts, Enginyeria, Medi ambient, Serveis\tby\tInfo Agrosolucions 0 Comments\nOberta la convocatòria per a la concessió d’ajuts per a actuacions de rehabilitació energètica en edificis existents (PREE).\nPodran ser destinataris últims de les ajudes previstes en aquest reial decret, qualsevol dels subjectes que s’enumeren a continuació, per a cada tipologia d’actuació, sempre que tinguin residència fiscal a Espanya:\nLes persones físiques o jurídiques de naturalesa privada o pública que siguin propietàries d’edificis existents destinats a qualsevol ús.\nLes comunitats de propietaris o les agrupacions de comunitats de propietaris d’edificis residencials d’ús habitatge, constituïdes conforme al que es disposa per l’article 5 de la Llei 49/1960, de 21 de juliol, de Propietat Horitzontal.\nEls propietaris que de forma agrupada siguin propietaris d’edificis, que reuneixin els requisits establerts en l’article 396 del Codi Civil i no haguessin atorgat el títol constitutiu de Propietat Horitzontal.\nLes empreses explotadores, arrendatàries o concessionàries d’edificis, que acreditin aquesta condició mitjançant contracte vigent a llarg termini amb la propietat, que els atorgui facultat expressa per a escometre les obres de reforma objecte de l’actuació a incloure en el Programa.\nLes empreses de serveis energètics (Esses), o proveïdors de serveis energètics definides en el Reial decret 56/2016, de 12 de febrer. Per a poder ser beneficiàries, aquestes empreses hauran d’actuar conforme al contracte que tinguin establert a tal fi amb la propietat i dur a terme les inversions incloses en alguna de les tipologies d’actuacions recollides en aquest reial decret, havent d’acreditar la seva actuació com a empresa de serveis energètics i la inversió realitzada.\nLes entitats locals conforme a l’article 3 de la Llei 7/1985, de 2 d’abril, reguladora de les Bases del Règim Local i el sector públic institucional de qualssevol administracions públiques a què es refereix l’article 2.2 de la Llei 40/2015 d’1 d’octubre, de Règim Jurídic del Sector Públic.\nLes comunitats d’energies renovables i les comunitats ciutadanes d’energia, segons definició de la Directiva 2018/2001 del Parlament Europeu i del Consell, d’11 de desembre de 2018, relativa al foment de l’ús d’energia procedent de fonts renovables, i de la Directiva 2019/944 del Parlament Europeu i del Consell, de 5 de juny de 2019, sobre normes comunes per al mercat interior de l’electricitat i per la qual es modifica la Directiva 2012/27/UE, respectivament, així com de l’article 4 del Reial decret llei 23/2020, de 23 de juny, pel qual s’aproven mesures en matèria d’energia i en altres àmbits per a la reactivació econòmica.\nL’edifici ha de ser existent i construït amb anterioritat a 2007, la qual cosa es justificarà mitjançant consulta descriptiva i gràfica de la dada cadastral del bé immoble.\nPer a l’aplicació de l’ajuda corresponent a l’ús de l’edifici, en funció que aquest sigui d’habitatge o d’un altre ús diferent, es considerarà la superfície construïda sobre rasant, que es justificarà mitjançant consulta cadastral. En aquest sentit, per a ser considerat un edifici d’ús habitatge, almenys un setanta per cent de la seva superfície construïda sobre rasant ha d’estar destinat a aquest ús concret. En aquest cas, la quantia de l’ajuda s’aplicarà com a ús habitatge a tota la superfície sobre la qual s’actuï, amb independència que l’ús no ho sigui íntegrament com a habitatge.\nPer a poder acollir-se al programa, les actuacions hauran d’aconseguir i justificar una reducció del consum d’energia final i de les emissions de diòxid de carboni respecte a la seva situació de partida, i complir amb les condicions establertes per aquest reial decret. L’estalvi d’energia final a nivell d’usuari final es justificarà mitjançant un dels mètodes de càlcul de l’annex V de la Directiva 2012/27/UE, de 25 d’octubre de 2012.\nL’estalvi d’energia final aconseguit per les actuacions acollides a aquest programa serà computat a l’efecte del compliment dels objectius d’estalvi d’energia final de l’article 7 de la Directiva 2012/27/UE, de 25 d’octubre de 2012, de conformitat amb el que es disposa en la Llei 18/2014, de 15 d’octubre. Aquest estalvi energètic no podrà ser objecte de doble còmput, pels subjectes obligats, a l’efecte del compliment de l’objectiu d’estalvi acumulat d’energia per al període 2014-2020 de l’article 7 de la citada Directiva. No seran elegibles aquelles actuacions que no aconsegueixin i justifiquin una reducció del consum d’energia final d’un 10% respecte a la seva situació de partida. Per al càlcul de l’estalvi d’energia final i l’elegibilitat de les actuacions serà aplicable la Recomanació (UE) 2019/1658 de la Comissió de 25 de setembre de 2019, relativa a la trasposició de les obligacions d’estalvi d’energia en virtut de la Directiva d’eficiència energètica.\nLes ajudes es destinaran a actuacions en edificis complets existents a Espanya, denominada Opció A, d’un o diversos dels següents usos:\nEdificis d’habitatge unifamiliar;\nEdificis de qualsevol altre ús (administratiu, sanitari, docent, cultural, etc.) dels regulats per l’article 2.1 de la Llei 38/1999, de 5 de novembre, d’Ordenació de l’Edificació (LOE).\nDotació pressupostària 43.855.000,00 euros.\nLes persones jurídiques i/o físiques obligades a relacionar-se electrònicament amb l’Administració, d’acord amb el que disposen els articles 72 i 73 del Decret 76/2020, de 4 d’agost d’Administració digital, presentaran les sol·licituds per mitjans telemàtics, acompanyades de la documentació que preveu aquesta convocatòria, si escau, mitjançant el Canal Empresa (http://canalempresa.gencat.cat). Les sol·licituds seran ateses per rigorós ordre de presentació fins que s’esgoti el pressupost.\nTermini de presentació Finalitza quan s’esgoti el pressupost disponible per a cada opció, o com a màxim el 31 de juliol de 2021.\nResolució EMC/3126/2020, de 30 de novembre\nReal Decret 737/2020, de 4 d’agost\nagrosolucions, ajuts, asolgroup, consum d'energia, economia, eficiència, eficiència energètica, energia, energia elèctrica, energia renovable, inversions, reducció consum d'energia, rehabilitació, subvenció, subvencions


Comfort Inn & Suites Blytheville (AR) Estats Units - Ofertes d'hotels amb els MILLORS DESCOMPTES EN LÍNIA\nVeure tots els 12 allotjaments a Blytheville (AR).\n1510 E Main St., Blytheville, Blytheville (AR), Estats Units, 72315 - Veure al mapa\nDissenyat tant per oci com per negoci, Comfort Inn & Suites està situat idealment a Blytheville; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Aquest modern hotel està situat a prop de atraccions populars de la ciutat com ara Delta Gateway Museum, That Bookstore in Blytheville, Camp de Golf Municipal.\nAmb una oferta de serveis hotelers superior i ampla gama d'entreteniment, Comfort Inn & Suites és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com recepció 24 hores, instal.lacions per a minusvàl.lids, express check-in/check-out, Zones públiques amb Wi-Fi, aparcament de cotxes.\nTotes les instal.lacions per als clients, ofereixen comoditats destinades a assegurar tot el comfort possible. Les instal.lacions d'oci de l'hotel, que inclouen centre esportiu, piscina coberta estan dissenyades per escapar i relaxar-se. Comfort Inn & Suites és un lloc ideal d'estada pels viatgers que busquin encant, comfort i facilitat a Blytheville (AR).\nTots els tipus de viatgers (79) Parelles (30) Viatgers en solitari (14) Famílies amb infants petits (19) Famílies amb infants grans (7) Grups (9)